stanford-oval/wikipedia huggingface dataset:
ג'ין סטייפלטון
ביוגרפיה > קריירה

סטייפלטון נולדה בניו יורק, בתם של סוכן המכירות ג'וזף מאריי וזמרת האופרה מארי סטייפלטון מאריי. לאחר סיום לימודיה בבית הספר התיכון למדה במכללת האנטר, ועבדה כמזכירה לפני שהפכה לשחקנית. ב-1941, בגיל 18, החלה את קריירת המשחק שלה. הופעת הבכורה שלה על הבמה הייתה בתיאטרון "גרינווד פלייהאוס" במיין, ולאחר מכן השתתפה בהצגה "American Gothic" באוף ברודוויי.
לאורך השנים הופיעה במספר מחזות זמר מצליחים על במות ברודוויי: "יאנקיז ארורים" (ב-1955, והשתתפה גם בסרט הקולנוע שהתבסס על המחזמר ב-1958), "הפעמונים מצלצלים" (ב-1956, והשתתפה גם בסרט הקולנוע שהתבסס על המחזמר ב-1960), "ג'ונו" (1959), "מצחיקונת" (1964) ו"רעל ותחרה" (1986). בשנות החמישים והשישים הופיעה גם מספר פעמים בתפקידי אורח בסדרות טלוויזיה.
ב-1968 לוהקה על ידי המפיק נורמן ליר להשתתף בפיילוט שהוא יצר עבור רשת ABC, בשם "צדק לכל" ("Justice For All"), שהתבסס על הסדרה הפופולרית של ה-BBC "עד שהמוות יפריד בינינו" ("Til Death Us Do Part"). סטייפלטון גילמה בפיילוט את התפקיד הנשי הראשי של אדית', אשתו של ארצ'י ג'סטיס, גזען חביב אך מעורר מחלוקת. לאחר שלושה פיילוטים שצולמו בין השנים 1968 ל-1970, מעבר לרשת CBS ושינוי שם המשפחה של הדמויות הראשיות לבנקר, ניתן האישור לצילום עונה שלמה של קומדיית המצבים, שהשם שניתן לה בסופו של דבר היה "הכל נשאר במשפחה" ("All in the Family"). העונה הראשונה של הסדרה עלתה לשידור בראשית 1971. הסדרה זכתה להצלחה גדולה, ובמשך חמש העונות הראשונות שלה דורגה במקום הראשון בטבלת הרייטינג, והייתה התוכנית הנצפית ביותר בטלוויזיה האמריקאית (הישג ששוחזר לאחר מכן רק על ידי הסדרה "משפחת קוסבי"). על גילום דמותה של אדית' בנקר זכתה סטייפלטון בשלושה פרסי אמי בקטגוריית השחקנית הראשית הטובה ביותר בסדרה קומית (בשנים 1971, 1972 ו-1978), וכן בשני פרסי גלובוס הזהב בקטגוריית השחקנית הטובה ביותר בסדרה קומית או מוזיקלית (בשנים 1972 ו-1973).
הסדרה "הכל נשאר במשפחה" הגיעה לסיומה ב-1979, לאחר תשע עונות ו-206 פרקים. סטייפלטון המשיכה לגלם את דמותה של אדית' בנקר גם בסדרת הספין אוף "הבר של ארצ'י בנקר" ("Archie Bunker's Place"), שעלתה לשידור ב-1979, חודשים ספורים לאחר סיום הסדרה "הכל נשאר במשפחה", אך זכתה לזמן מסך מוגבל. לבקשתה של סטייפלטון, שטענה שעייפה מגילום התפקיד, דמותה של אדית' נפטרה משבץ מוחי בסוף העונה הראשונה.
ב-1982 גילמה את דמותה של אלינור רוזוולט בסרט טלוויזיה על חייה המאוחרים של הגברת הראשונה. ב-1998, ובמשך מספר שנים לאחר מכן, חזרה לגלם את דמותה של רוזוולט במופע יחיד על הבמה. בשנים 1991–1990 הופיעה לצדה של וופי גולדברג בסדרת הטלוויזיה "קפה בגדד", שהתבססה על סרט הקולנוע המצליח מ-1987. בשנים 1997–1992 הופיעה בסדרת הטלוויזיה החינוכית לנוער "עולמו של ביקמן", בה גילמה את אמו של ביקמן. ב-1996 השתתפה לצדו של ג'ון טרבולטה בלהיט הקולנועי של נורה אפרון "מייקל". ב-1998 השתתפה לצדה של מג ראיין בסרט הקולנוע "יש לך הודעה", ובאותה שנה דיבבה את דמותה של גברת ג'נקינס בסרט ההמשך של "פוקהונטס", "פוקהונטס 2: מסע לעולם חדש". היא הופיעה בתפקידי אורח בסדרות הטלוויזיה "הדחליל וגברת קינג" (1984), "כולם אוהבים את ריימונד" (1996), "מרפי בראון" (1996) ו"מגע של מלאכים" (2000).
סטייפלטון הופיעה בתוכניות אירוח רק לעיתים נדירות. אחת מהן הייתה באפריל 2000, בתוכנית האירוח של דוני ומרי אוסמונד, כשהתאחדה לראיון משותף עם בן זוגה בסדרה "הכל נשאר במשפחה" קרול או'קונור, כשנה לפני מותו של או'קונור.
ביוגרפיה > חייה האישיים

ב-1956 התחתנה סטייפלטון עם ויליאם פוטץ', והשניים נותרו נשואים עד למותו של פוטץ' ב-1983. בעלה ניהל תיאטרון בפנסילבניה, וסטייפלטון נהגה להופיע בו מדי פעם, לצדם של שחקניו הקבועים. לבני הזוג נולדו שני ילדים: השחקן והבמאי ג'ון פוטץ' והשחקנית פמלה פוטץ'.
ביוגרפיה > מותה

סטייפלטון נפטרה בנסיבות טבעיות בביתה שבניו יורק ב-31 במאי 2013. הייתה בת 90 במותה.
ג'נסן PW

| --- | --- |

Jensen PW
 מאפיינים כלליים
 יצרן:  Jensen Motors, Ltd
 שנות ייצור:  1946–1952
 הרכבה:  בריטניה בריטניה
 מודל קודם:  Jensen H-type
 מודל אחריו:  Jensen Interceptor (1950)
 מרכב:  Front-engine, rear-wheel-drive layout
 אורך:  5,007 מ"מ
 רוחב:  1,778 מ"מ
 גובה:  1,625 מ"מ
 משקל:  1,630 ק"ג
 בסיס גלגלים:  3,200 מ"מ
 מפרט טכני
 מנוע:  8 צילינדרים, בטור, 2 מסתמים לצילינדר, מנוע 3,860 סמ"ק המפיק 130 כ"ס ב-4,300 סל"ד, יחס דחיסה 6.7:1, מאייד כפול  8  צילינדרים, 3,993 סמ"ק (מנוע סוג "Meadows I8")  6 צילינדרים, 3,995 סמ"ק, המפיק 125 כ"ס (מנוע "Austin Sheerline")
 מהירות מרבית:  155 קמ"ש
ג'נסן PW (באנגלית: Jensen PW) היא מכונית סלון מתוצרת יצרנית הרכב הבריטית Jensen Motors, Ltd בין השנים 1946–1952.
דגם "ג'נסן PW" היה הדגם הראשון שחברת הרכב "Jensen Motors, Ltd" בנתה לאחר מלחמת העולם השנייה.
תאוצת דגם "ג'נסן PW" בין 0-100 קמ"ש היא 16.4 שניות (למנוע 3,860 סמ"ק המפיק 130 כ"ס).
תצורות

סלון - 4 דלתות
קבריולה - 4 דלתות
ראו גם

ג'נסן 541
ג'נסן S-type
הערות שוליים

↑  היסטורית דגמי מכוניות יצרנית הרכב ג'נסן
↑  דגמי  "ג'נסן PW"
↑  "ג'נסן PW - מידות ומפרט טכני
ג'והנה לינדסי

| --- | --- |
אין תמונה חופשית
 לידה:  10 במרץ 1952 פרנקפורט, גרמניה המערבית 
 פטירה:  27 באוקטובר 2019 (בגיל 67) נשואה, ארצות הברית 
 שם לידה:  Johanna Helen Howard 
 מדינה:  ארצות הברית 
 שם עט:  Johanna Lindsey 
 שפות היצירה:  אנגלית 
 סוגה:  רומן רומנטי 
 תקופת הפעילות:  1977–2019 (כ־42 שנים) 
 
ג'והנה (ג'ואנה) לינדסי (באנגלית: Johanna Lindsey; נולדה ב-10 במרץ 1952 נפטרה ב- 27 באוקטובר 2019 בגיל 67). היא סופרת אמריקאית מז'אנר הרומן הרומנטי והרומן ההיסטורי. כל ספריה הגיעו לרשימת רבי המכר של עיתון הניו יורק טיימס ורבים מהם אף הגיעו לראש הרשימה. את ספרה הראשון פרסמה בגיל 25 (1977) והוא נקרא "הכלה  השבויה" (Captive Bride). הספר לא תורגם לעברית.
כל ספריה של ג'ואנה לינדסי הפכו לרבי מכר, נכון להיום כ-58 מיליון עותקים הופצו ותורגמו לשתים עשרה שפות.
ג'והנה נולדה ב-1952 בגרמניה ורוב ילדותה עבר עליה בנדידה ממקום למקום עקב עבודתו של אביה בצבא ארצות הברית. הנדידה הסתיימה בשנת 1964 כאשר משפחתה השתקעה בהוואי, מקום אליו נמשכה ג'והנה בגלל יופיו. היא המשיכה לגור שם יחד עם שלושת ילדיה. כיום היא גם סבתא.
ג'והנה החלה לכתוב רומנים בילדותה בתור תחביב וממשיכה עד היום. דבריה על כתיבת רומנה הראשון היו: "מעולם לא חשבתי להתחיל להיות סופרת מגיל צעיר. עכשיו איני רוצה לעשות דבר אחר". באוקטובר 2019 היא נפטרה בשל מחלת הסרטן.
משפחת מלורי-אנדרסון

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| מלורי | מלורי | אנדרסון | אחר | אחר | ספר | תרגום | שנה | הוצאה | מתרגם |
| ג'יימס | ג'יימס | ג'ורג'ינה |  |  | Gentle Rogue |  | 1990 |  |  |
| ג'רמי | דני הילרי |  |  |  | A Loving Scoundrel | הנוכל | 2004 | שלגי | יפעה הדר |
| ג'קלין |  |  |  |  | Beautiful Tempest |  | 2017 |  |  |
| אנתוני | אנתוני |  | רוזלין  צ'דוויק | רוזלין  צ'דוויק | Tender Rebel | מרד באהבה | 1988 | שלגי | יפעה הדר |
| קייטי  טיילר |  | בויד |  |  | No Choice But Seduction | פיתוי בלית ברירה | 2008 | שלגי | רות גור |
| ג'ודית | נייתן טרמיין |  |  |  | Stormy Persuasion | סערת רגשות | 2014 | שלגי | עמוס זלינגר |
|  |  | דרו | גבריאלה  ברוקס | גבריאלה  ברוקס | Captive of My Desires | תשוקה נסתרת | 2006 | שלגי | יפעה הדר |
| איימי | איימי | וורן |  |  | The Magic of You |  | 1993 |  |  |
|  |  |  | ריצ'רד אלן | ג'וליה מילר | That Perfect Someone | הגבר האידיאלי | 2010 | שלגי | עמוס זלינגר |
| כריסטופר | כריסטופר |  | אנסטסיה  סטפנוב | אנסטסיה  סטפנוב | The Present | מתנה מסתורית | 1998 | שלגי | אורי גולדברג |
|  |  |  | ניקולס עדן | רגינה אשטון | Love Only Once |  | 1985 |  |  |
| דרק | דרק |  | קלסי לנגטון | קלסי לנגטון | Say You Love Me |  | 1996 |  |  |
משפחת הארדרד הוויקינגים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| הארדרד הוויקינגים | הארדרד הוויקינגים | הארדרד הוויקינגים | ספר | תרגום | שנה | הוצאה | מתרגם |
| ברנה | גאריק  הארדרד | גאריק  הארדרד | Fires of Winter | להבות החורף | 1980 | שלגי | ענת ויקסלבאום |
| רויס | קריסטן  הארדרד | קריסטן  הארדרד | Hearts Aflame | לבבות לוהטים | 1987 | אור-עם | גד כהנוב |
| אריקה | סליג/אולג הארדרד | סליג/אולג הארדרד | Surrender My Love | כניעה | 1994 | שלגי | יפעה הדר |
משפחת סטרטון

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| סטרטון | סטרטון | סטרטון | ספר | תרגום | שנה | הוצאה | מתרגם |
| קין 'שנדוס'  סטרטון | קין 'שנדוס'  סטרטון | קורטני הרט | A Heart So Wild | לב פראי | 1986 | אור-עם | ישראלה קלצל |
| קייסי  סטרטון | קייסי  סטרטון | דמיאן רוטלדג' | All I Need Is You | את עולמי | 1997 | שלגי | איטה ישראלי |
משפחת לוק

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| לוק | לוק |  |  |  | ספר | תרגום | שנה | הוצאה | מתרגם |
|  |  | דנקן מקטוויש | סברינה  למברט | סברינה  למברט | The Heir | היורש | 2000 | שלגי | ישראלה קלצל |
| רפאל לוק | רפאל לוק |  | אופליה  ריד | אופליה  ריד | The Devil Who Tamed Her |  | 2007 |  |  |
| רופרט סט.  ג'ון | רופרט סט.  ג'ון |  | רבקה  מרשל | רבקה  מרשל | A Rogue of My Own | תככים בחצר המלוכה | 2009 | שלגי | רות גור |
| אמנדה לוק | אמנדה לוק | דווין בולדווין |  |  | Let Love Find You | לתת לאהבה למצוא אותך | 2012 | שלגי | עמוס זלינגר |
משפחת לי-סאן-טר

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| לי סאן טר | לי סאן טר | לי סאן טר |  |  | ספר | תרגום | שנה | הוצאה | מתרגם |
| דאלדן | דאלדן | דאלדן | בריטני  קאלהן | בריטני  קאלהן | Heart Of A Warrior | אהבה מעולם אחר | 2001 | שלגי | ענת ויקסלבאום |
| שאנל | שאנל | שאנל | פאלון  ואן-יר | פאלון  ואן-יר | Keeper Of The Heart | אהבת הלוחם | 1993 | שלגי | גילת בנטל |
סדרת ויומינג

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| ויומינג | ויומינג | ויומינג | ויומינג | ויומינג | ספר | תרגום | שנה | הוצאה | מתרגם |
| צ'ייס סאמרס | צ'ייס סאמרס | צ'ייס סאמרס | ג'סי  בלייר | ג'סי  בלייר | Brave the Wild Wind | סופה רוגעת | 1984 | שלגי | יפעה הדר |
|  |  |  |  |  | Savage Thunder |  | 1989 |  |  |
| אנג'ל | אנג'ל | אנג'ל | קסי  סטיוארט | קסי  סטיוארט | Angel | אנג'ל | 1992 | אור-עם | ישראלה קלצל |
סדרת מונטנה

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| מונטנה | מונטנה | מונטנה | מונטנה | מונטנה | ספר | תרגום | שנה | הוצאה | מתרגם |
| האנטר קלהאן | האנטר קלהאן | האנטר קלהאן | טיפני  וורן | טיפני  וורן | One  Heart to Win | לב כפול | 2013 | שלגי | עמוס זלינגר |
| דיגן גרנט | דיגן גרנט | דיגן גרנט | מקסין | מקסין | Wildfire  In His Arms | אש בזרועותיו | 2015 | שלגי | עמוס זלינגר |
| מורגן קלהאן | מורגן קלהאן | מורגן קלהאן | ויולט  מיטשל | ויולט  מיטשל | Marry Me by Sundown |  | 2018 |  |  |
רשימת ספריה שלא תורגמו לעברית

A Gentle Feuding (1984)
Brave The Wild Wind (1984)
Captive Bride (1977)
Gentle Rogue (1990)
Heart of Thunder (1983)
Love Only Once (1985)
Paradise Wild (1981)
Savage Thunder (1989)
Say You Love Me (1996)
Secret Fire (1987)
Silver Angel (1988)
The Devil Who Tamed Her (2007)
The Magic of You  (1993)
Until Forever (1995)
Warrior's Woman (1990)
When Love Awaits (1986)
You Belong to Me (1994)
TBA - Amanda Locke's story
הערות שוליים

↑  Richard Sandomir, ‏Johanna Lindsey, Best-Selling Romance Novelist, Dies at 67, New York Times, December 22, 2019
| --- | --- |
בקרת זהויות :  NLI: 987007309110305171  PLWABN: 9810625023205606  BIBSYS: 90066483  BNE: XX979891  BnF: cb120418806 (data)  CiNii: DA09708400  GND: 124832814  ICCU: CFIV018876  ISNI: 0000 0001 1119 323X  LCCN: n84033301  LNB: 000112677  NDL: 00470527  NKC: jn20000401638  NLA: 35766051  NLG: 344933  NLK: KAC2018N9315  NSK: 000682092  NTA: 070966540  RERO: 02-A005824033  SNAC: w69w944f  SUDOC: 028620011  Trove: 1077588  VIAF: 28600   WorldCat (עם VIAF): 28600
גארי גייגקס

| --- | --- |

גארי גייגקס, 2007
 לידה:  27 ביולי 1938 שיקגו, ארצות הברית 
 פטירה:  4 במרץ 2008 (בגיל 69) לייק ז'נבה, ארצות הברית 
 שם לידה:  Ernest Gary Gygax 
 מדינה:  ארצות הברית 
 מקום קבורה:  Oak Hill Cemetery 
 שפות היצירה:  אנגלית אמריקאית 
 סוגה:  פנטזיה, מדע בדיוני 
 יצירות בולטות:  מבוכים ודרקונים 
 תקופת הפעילות:  מ-1971 
 בן או בת זוג:  Mary Jo Powell (1958–העשור של 1980)  Gail Carpenter (15 באוגוסט 1987–?) 
 צאצאים:  Ernest Gary Gygax Jr., Cindy To, Luke Gygax, Heidi Gygax, Elise Cousino, Alexander Gygax 
 חתימה:   
 
ארנסט גֲארי גָייגֳקס (באנגלית: Ernest Gary Gygax;‏ 27 ביולי 1938 בשיקגו, אילינוי – 4 במרץ 2008) היה מעצב משחקים אמריקני שעסק בתחום המשחקים שולחניים, כולל משחקי תפקידים, משחקי מלחמה ועוד. היה ידוע בעיקר כאחד משני היוצרים של משחק התפקידים פורץ הדרך "מבוכים ודרקונים" (D&D), אותו יצר יחד עם דייב ארנסון.
ביוגרפיה

בשנות הששים הצטרף ויזם גייגקס מספר מועדונים של משחקי מלחמה, כשהוא גם ייסד את כנס המשחקים ג'נקון. בשנת 1971 היה אחד ממפתחי משחק המיניאטורות "Chainmail". היחוד במשחק זה היה השימוש במיניאטורות בודדות ולא בצבאות כך שכל שחקן שלט בחייל בודד. במקביל, דייב ארנסון פיתח את השיטה שלו, בשם "Blackmoor", שבה הדמויות הפכו לגיבורים שצברו נקודות ניסיון (נק"ן) והתקדמו בדרגות.
בשנת 1973 יסד את חברת "TSR", ביחד עם חבר הילדות שלו Don Kaye, ובמקביל שיתף פעולה ביחד עם ארנסון כדי לכתוב ולפרסם את המשחק מבוכים ודרקונים, שיצא לאור ב-1974.
גייגקס נשאר בחברת TSR עד שנת 1986, אז הוא פרש עקב חילוקי דעות עם בעל השליטה החדש בחברה. בתקופה זו פרסמה חברת TSR את המהדורה השנייה של "מבוכים ודרקונים", ערכות הקופסה של "מבוכים ודרקונים", עולמות המערכה "ממלכות נשכחות", "רומח הדרקון" ועוד.
בשנים הבאות המשיך גייגקס בפיתוח משחקי תפקידים באופן עצמאי - שיטת "מסעות מסוכנים" ב-1992, "הרפתקאות אגדיות" ב-1999 ולבסוף ב-2005, השיטה "Castles & Crusades". בנוסף, כתב ספרי פנטזיה ובהם הטרילוגיה "מסעות מסוכנים" שהספר הראשון שבה, "רציחות אנוביס" ראה אור בעברית בהוצאת מיצוב.
נפטר בגיל 69, לאחר שסבל מבריאות לקויה במשך זמן רב.
הערות שוליים

↑  ההיסטוריה של מבוכים ודרקונים, חלק ראשון - המשחק נולד, באתר הפונדק
↑  תור הזהב של מבוכים ודרקונים, עד לשקיעה של TSR, באתר הפונדק
| --- | --- |
בקרת זהויות :  NLI: 987007299961305171  PLWABN: 9810698917705606  BIBSYS: 90753614  BNE: XX962971  BnF: cb17737154v (data)  GND: 115339442  ISNI: 0000 0001 0777 7558  LCCN: n78051760  NDL: 00467736  NKC: xx0130261  NTA: 075025507  SUDOC: 226340198  Trove: 1128193  VIAF: 15495536   WorldCat (עם VIAF): 15495536
גארי ג'ונסון

גארי ארל ג'ונסון (באנגלית: Gary Earl Johnson; נולד ב-1 בינואר 1953) הוא איש עסקים ופוליטיקאי אמריקאי. כיהן כמושל ניו מקסיקו מטעם המפלגה הרפובליקנית בשנים 1995–2003, אך עזב את המפלגה ב-2011 והצטרף למפלגה הליברטריאנית. היה מועמד המפלגה בבחירות לנשיאות 2012, והיה מועמדה גם בבחירות לנשיאות 2016, כשעמיתו למרוץ הוא מושל מסצ'וסטס לשעבר ביל ולד, רפובליקני לשעבר גם כן.
ביוגרפיה

ג'ונסון נולד בעיירה מינוט שבדקוטה הצפונית לאם שעבדה בלשכה לענייני אינדיאנים, אגף של מחלקת הפנים של ארצות הברית, ולאב שהיה מורה בבתי ספר ציבוריים. מוצא אביו היה חצי דני וחצי נורווגי, ואמו הייתה ממוצא אוקראיני. הוא גדל באלבקרקי וסיים שם תיכון ב-1971. ב-1975 סיים תואר ראשון במדע המדינה באוניברסיטת ניו מקסיקו.
בעת לימודיו בקולג' עבד לפרנסתו כשיפוצניק מדלת לדלת. הצלחתו במקצוע עודדה אותו להקים עסק עצמאי. ב-1976 הקים את החברה "Big J. Enterprises". בתחילת דרכה היה לחברה רק עובד אחד, אך היא גדלה והפכה לאחת מחברות הבנייה הגדולות והמצליחות בניו מקסיקו, עם כ-1,000 עובדים ושווי של מיליוני דולרים. ג'ונסון מכר את החברה ב-1999.
בשנת 1994 התמודד למשרת מושל ניו מקסיקו כרפובליקני עם מצע של שמרנות פיסקלית, הפחתת מיסים והקטנת הפשיעה. הוא הביס את המושל הדמוקרטי המכהן ברוס קינג עם רוב של 49.81% מול 39.92% ליריבו. הוא נבחר לכהונה שנייה ב-1998 ברוב של 54.53%. בעת כהונתו קבע שיא לאומי בהטלת וטו כמושל על חוקים והקצבות שעברו בבית המחוקקים. הוא קרא ללגליזציה של מריחואנה ולהפסקת "המלחמה בסמים".
בבחירות לנשיאות ב-2012 כמועמד למפלגה הליברטריאנית קיבל כ-0.99% מהקולות ולא זכה באלקטורים ממדינה כלשהי. כמועמד המפלגה הליברטריאנית מחזיק ג'ונסון בעמדות של שמרנות פיסקלית וכן עמדות ליברליות מהבחינה החברתית, ותמך בהפחתת מעורבותה הצבאית של ארצות הברית בעולם.
בבחירות לנשיאות ב-2016 התמודד שוב כמועמד המפלגה הליברטריאנית. מיט רומני תמך בהכללתו בעימותים במרוץ לנשיאות בארצות הברית, 2016 (אנ'), אך ג'ונסון לא חצה את רף 10 אחוזי התמיכה בסקרים לאומיים שנדרשו על מנת שייכלל בעימותים אלה. בבחירות שנערכו ב-8 בנובמבר 2016 הגיע למקום השלישי לאחר טראמפ וקלינטון עם כ-4.4 מיליון קולות (3.29%) אך לא זכה באף אלקטור.
ג'ונסון היה נשוי בשנים 1977–2005 לדי סימס, אותה הכיר בלימודיו האקדמיים, ולזוג נולדו שני ילדים. ב-2009 התארס לקייט פרוסאק. הוא מתגורר בעיירה טאוס שבניו מקסיקו.
הערות שוליים

↑  ‏ Gary Johnson asks: 'What is Aleppo?' באתר חדשות NBC
| --- | --- |
בקרת זהויות :  PLWABN: 9810547004205606  GND: 1199593699  LCCN: no95004463  VIAF: 63588414   WorldCat (עם VIAF): 63588414
ג'ניפר ברנינג

| --- | --- |

ג'ניפר ברנינג באירוויזיון 2018
 לידה:  15 בדצמבר 1996 (בת 27) ברלין, גרמניה גרמניה
 מוקד פעילות:  גרמניה 
 תקופת הפעילות:  מ-2013
 עיסוק:  זמרת וכותבת שירים
 סוגה:  פופ
 שפה מועדפת:  גרמנית, רוסית, אנגלית 
 כלי נגינה:  קול
 שיתופי פעולה בולטים:  ג'סיקה מוסקט
 www.jenifer-brening.com
 פרופיל ב-IMDb
 
ג'ניפר ברנינג (נולדה ב-15 בדצמבר 1996) היא זמרת וכותבת שירים גרמנייה אשר ייצגה את סן מרינו באירוויזיון 2018 שנערך בעיר ליסבון, בירת פורטוגל. ברנינג ייצגה את סן מרינו לצד ג'סיקה מוסקט עם השיר "Who We Are". הצמד הגיע למקום ה-17 בחצי הגמר, ובכך לא צלחו לעלות לגמר הגדול. ברנינג התחרתה בעבר בתוכנית הכישרונות האמריקאית "The Winner Is" ובעונה האחת-עשרה של מופע הכישרונות "Deutschland sucht den Superstar".
דיסקוגרפיה > סינגלים

2013: "Not That Guy"
2014: "A New Me"
2014: "Alive"
2015: "ASAP"
2016: "Miracle"
2016: "Remember"
2017: "Breathe"
2018: "Until the Morning Light"
דיסקוגרפיה > שיתופי פעולה בולטים

2011: "So etwas darf nicht passieren" ("לילה לבן" וג'ניפר ברנינג)
2018: "Who We Are" (ג'ניפר ברנינג וג'סיקה מוסקט)
הערות שוליים

↑  Jenifer Brening Biography, KHB Music, מרץ 2018
↑  San Mrino: Jessika feat. Jenifer Brening win 1 in 360 with Who We Are, סבאסטיאן דיאז, 3 במרץ 2018
↑  JENIFER, מרץ 2018
| --- | --- |
בקרת זהויות :  GND: 1119160952  MusicBrainz: 3a5c8663-b2a4-40b7-a9de-e00b8cd49073  VIAF: 6195147967366584200003   WorldCat (עם VIAF): 6195147967366584200003 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
ג'נסן S-type

| --- | --- |

Jensen S-type, קבריולה, 2 דלתות
 מאפיינים כלליים
 יצרן:  Jensen Motors, Ltd
 שנות ייצור:  1936–1941
 הרכבה:  בריטניה בריטניה
 מודל אחריו:  Jensen H-type
 מרכב:  Front-engine, rear-wheel-drive layout
 מפרט טכני
 מנוע:  V8 צילינדרים, 2,227 סמ"ק (מנוע פורד מסוג "Ford Sidevalve engine") (2 מאיידים)  V8 צילינדרים, 3,622 סמ"ק (מנוע פורד מסוג "Ford Sidevalve engine") (2 מאיידים)
ג'נסן S-type (באנגלית: Jensen S-type) היא מכונית סלון מתוצרת  יצרנית הרכב הבריטית Jensen Motors, Ltd בין השנים 1936–1941.
סך הכול יוצרו כ-50 יחידות.
תצורות

4 דלתות - סלון
4 דלתות - קבריולה מודל "tourer"
3 דלתות - קבריולה מודל "tourer"
2 דלתות - קבריולה
תמונות

דגם "ג'נסן S-type", שנת 1942  מודל "tourer"
דגם "ג'נסן S-type"  מודל "tourer"
דגם "ג'נסן S-type"  מודל "tourer"  - מבט למנוע
דגם "ג'נסן S-type"  מודל "tourer" - מבט לתא הנהג
דגם "ג'נסן S-type", שנת 1939 - סלון, 4 דלתות
לוגו דגם "ג'נסן S-type"
דגם "ג'נסן S-type", שנת 1937  - קבריולט
דגם "ג'נסן S-type", שנת 1937  - קבריולט
ראו גם

ג'נסן 541
ג'נסן PW
ג'נסן 541S
הערות שוליים

↑  היסטורית דגמי מכוניות יצרנית הרכב ג'נסן historywebsite.co.uk/Museum/Transport/Cars/Jensen
↑  דגמי "ג'נסן S-type" motor-car.net/jensen/item/10172-s-type-1936-41
↑  דגם  "ג'נסן S-type" סלון, 4 דלתות ebay.com/p/Lansdowne-LDM61-1937-Jensen-3-5-Litre-S-Type
↑  דגם ג'נסן S-type" מודל "tourer" coys.co.uk/cars/1939-jensen-tourer
גאבראן מק דומאנגארט

גאבראן מק דומנגארט (בגאלית סקוטית: Gabrán mac Domangairt; נפטר בשנת 560 לערך) היה מלך דאל ריאטה באמצע המאה השישית החל משנת 540 לערך ועד פטירתו.
גאבראן נחשב לאב המיתי של קנל נ'גאבראן (שבט גאבראן).
האזכור ההיסטורי היחיד של גאבראן הוא ציון מותו בדברי ימי אירלנד. ייתכן שמוות זה נגרם על ידי ברידיי הראשון מלך הפיקטים.
גאבראן נחשב למייסד שבט גאבראן אשר שלט בדאל ריאטה עד שלהי המאה השביעית ואף לאחר מכן. מלכי סקוטלנד סברו עד המאה ה-17 כי הם צאצאי פרגוס מור - סבו של גאבראן, ובהתאם הם צאצאיו של גאבראן.
בניגוד למלכים מקנל לואיירן (שבט לואיירן) ה"סנכוס פר נ'אלבן" אינו מזכיר מלכים משבט גאבראן, ולכן הוא וצאצאיו אינם מוזכרים בכרוניקה זו.
ג'נג'ש

ג'נג'ש (בהונגרית: Gyöngyös, ביידיש: גאָנדיש או דינדיש, בקרואטית: Đunđuš) היא עיר במחוז הווש בהונגריה, כ-80 ק"מ ממזרח לבודפשט, לרגלי ההרים שאר-הג' (Sár-hegy) ומאטרה (Mátra).
שם העיר פירושו "עשוי מפנינים", והוא נובע מהמילה ההונגרית "gyöngy", שפירושה "פנינה". לפי גרסה אחרת, שם העיר נובע מהמילה ההונגרית לדבקון, "fagyöngy".
בשנת 1917 פרצה בעיר שרפה גדולה, בה נפגעו מבני אר נובו ובארוק רבים שהיו סביב הכיכר המרכזית, בניינים רבים שהשתייכו לקהילה היהודית, וכן מבני מגורים רבים. כתוצאה מהשרפה איבדו כ-8,000 איש את בתיהם. מבני האר נובו והבארוק שוקמו מאז.
בעיר מפעלי מזון, בהם מפעלי תוצרת חלב ומפעלי נקניק, וכן יקבים רבים. ביקבים אלה נדרכים ענבים הגדלים על מדרונות הרי שאר-הג' הסמוכים.
בעיר מספר אתרים תיירותיים, בהם בית אצולה מקומי שהשתייך למשפחת אורז'י (Orczy), כנסיית ברנרד הקדוש וכנסיית ברתולומאוס הקדוש.
גאבור וונה, מייסד מפלגת יוביק ההונגרית, הוא יליד העיר.
קהילה יהודית

ב-1941 היו בעיר כאלפיים יהודים, רובם סוחרים ובעלי מלאכה. הם השתייכו לקהילה הנאולוגית ולקהילה האורתודוקסית.אשר אנשל יונגרייז ואחרי מותו עמרם יונגרייז שימוש כרבני העיר. בשנת 1942 נחקקו חוקים אנטי יהודיים במחוז, שתוקפם חל על יהודי העיר.
עם כיבוש הונגריה בידי הצבא הגרמני, במרס 1944 (מבצע מרגרטה), היו בעיר כ-1,800 יהודים, רובם נאולוגים. במאי 1944 הוקם גטו והיהודים נכלאו בו. ביוני 1944 הצליח הקצין ההונגרי קלמן הורבט (Horváth Kálmán) להוציא בין 200 ל-300 מהיהודים שהיו בגטו ובכך הציל את חייהם. יד ושם הכיר בו כחסיד אומות העולם. מספר ימים לאחר מכן נשלחו יתר יהודי הגטו לאושוויץ ונרצחו.
ילידי המקום

ליפוט קלוג (1854 – 1945) היה מתמטיקאי, יהודי-הונגרי, פרופסור באוניברסיטה נספה בשואה.
דז'ה קליין (1874 –?) היה רב ותאולוג הונגרי.
יאנוש גראי (1913 – 1945) היה משורר, סופר, עיתונאי יהודי-הונגרי שניספה בשואה.
לאיוש באלינט במקור אוסטרייכר (1869 – 1926) היה עיתונאי, עורך, עורך דין יהודי-הונגרי.
ג'רג' באלינט במקור בראון (1919 – 2020) היה אגרונום, מהנדס גננות וחקלאות יהודי-הונגרי.
לאסלו פולגאר (1946) מורה, מאמן שחמט יהודי-הונגרי. אביהן של בנות פולגאר השחמטאיות.
יעקב זילברפלד (1878 – אושוויץ, 24 ביוני? 1944) היה רב, הרב הראשי של בקשצ'בה.
יונה ברון (1845 – 1911) היה רופא יהודי-הונגרי, פרופסור.
פרנץ דומאן (1899 – 1939) היה אדריכל יהודי-הונגרי-בריטי.
ליפוט ארדאי במקור ארבר (1861 – 1943) היה מנהל בית ספר יהודי-הונגרי.
שאנדור פרי במקור פוקס (1895 – 1986) היה עורך דין יהודי-הונגרי דוקטור למדע המדינה.
קארוי גונדה במקור גולדשטיין (1889 – 1969) היה אדריכל יהודי-הונגרי בשאנגחאי בסין.
זיטה גורדון במקור גריסנר (1911 – 2006) הייתה שחקנית יהודייה-הונגרייה.
יוז'ף גלאטר (1880 – 1934) היה נהג קטר יהודי-הונגרי, סוציאל-דמוקרטי, לימים קומוניסט.
שוֹמה וישונטאי במקור שלמה ויינברגר (1854 – 1925) היה דוקטור למשפטים, עורך דין.
ערים תאומות

פולין סאנוק, פולין
לקריאה נוספת

פנקס הקהילות הונגריה, עמוד 236–238
ג'ונג'וש (דיאנדיאש), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 98–99. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
הערות שוליים

↑  יהודי ג'נג'ש בשואה. יד ושם
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת ג'נג'ש |
| --- | --- | --- |
| יישובים | ג'נג'ש • אבשאר • אדאץ' • אטקאר • דטק • דומוסלו • ג'נג'שהלאס • ג'נג'שאורוסי • ג'נג'שפטה • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • מאטראסנטאימרה • נג'פיגד • נג'רדה • פאלושוורשמרט • ואמושגיירק • וץ' • וישונטה • ויסנק |  |
| --- | --- |
בקרת זהויות :  NLI: 987007566692005171  GND: 4356919-5  LCCN: n81146663  NKC: ge1101074  VIAF: 234309460   WorldCat (עם VIAF): 234309460 
כנסיית ברנרד הקדוש בג'נג'ש, בסגנון הבארוק